Класификация на информацията:
Ниво 0, TLP-WHITE
[image: Gerb_bw]




РЕПУБЛИКА БЪЛГАРИЯ
МИНИСТЕРСКИ СЪВЕТ
Проект

ПОСТАНОВЛЕНИЕ  ................
от .......................................... г.

ЗА ИЗМЕНЕНИЕ И ДОПЪЛНЕНИЕ НА НОРМАТИВНИ АКТОВЕ НА МИНИСТЕРСКИЯ СЪВЕТ

МИНИСТЕРСКИЯТ СЪВЕТ 
ПОСТАНОВИ:

§ 1. В Наредбата за хранителните добавки, приета с Постановление № 434 на Министерския съвет от 2021 г. (обн., ДВ, бр. 106 от 2021 г.; изм. и доп., бр. 35 от 2025 г.) в Приложение № 2 към чл. 7, ал. 1 се правят следните изменения и допълнения:
1. В част А. „Витамини“, в т. 10. Фолат, се създава буква „г“:
„г) мононатриева сол на L-5-метилтетрахидрофолиевата киселина6“;
2. В част Б. „Минерали“ след ред „магнезиев ацетил таурат“ се създава ред „магнезиев L-треонат8“;
3. В бележките под линия:
а) създава се нова бележка 6:
„6 Съгласно вписването в списъка на Съюза на новите храни в Регламент за изпълнение (ЕС) 2017/2470.“;
б) досегашната бележка 6 става бележка 7;
в) създава се нова бележка 8:
„8 Съгласно вписването в списъка на Съюза на новите храни в Регламент за изпълнение (ЕС) 2017/2470.“;
г) досегашните бележки 8, 9, 10 и 11 стават съответно бележки 9, 10, 11 и 12.“.

§ 2. В Наредбата за предоставянето на информация на потребителите за храните, приета с Постановление № 97 на Министерския съвет от 2021 г. (обн., ДВ, бр. 25 от 2021 г.; изм., бр. 35 от 2025 г.), в чл. 4, ал. 8 думите „ИЗПОЛЗВАЙ ПРЕДИ“, се заменят с „ИЗПОЛЗВАЙ ДО“.

§ 3. В Наредбата за специфичните изисквания към млечните продукти, приета с Постановление № 260 на Министерския съвет от 2021 г. (обн., ДВ, бр. 64 от 2021 г.; изм. и доп., бр. 35 от 2025 г.) се правят следните изменения:
1. В чл. 2, т. 1 думите „Регламент (ЕС) № 1151/2012 на Европейския парламент и на Съвета от 21 ноември 2012 година относно схемите за качество на селскостопанските продукти и храни (ОВ, L 343 от 14 декември 2012 г.)“, се заменят с „Регламент (ЕС) 2024/1143 на Европейския парламент и на Съвета от 11 април 2024 година относно географските означения за вина, спиртни напитки и селскостопански продукти, както и за храните с традиционно специфичен характер и незадължителните термини за качество за селскостопанските продукти, за изменение на регламенти (ЕС) № 1308/2013, (ЕС) 2019/787 и (ЕС) 2019/1753 и за отмяна на Регламент (ЕС) № 1151/2012 (ОВ, L 2024/1143 от 23 април 2024 г.)“.
2. В чл. 29, ал. 3 думите „по чл. 7, ал. 3 и 6“ се заменят с „по чл. 7, ал. 3 и неузрелите сирена по ал. 6“.
Заключителна разпоредба

§ 4. Постановлението влиза в сила от деня на обнародването му в „Държавен вестник“.

МИНИСТЪР-ПРЕДСЕДАТЕЛ:
АНДРЕЙ ГЮРОВ

ГЛАВЕН СЕКРЕТАР НА МИНИСТЕРСКИЯ СЪВЕТ:
МАРИЯ ТОМОВА

ДЕСИСЛАВА ПЕТРОВА

ВАЛЯ ПЕТРОВА


